На основу члана 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018) и члана 26. Пословника раду Комисије за спровођење конкурса за избор програма од јавног интереса које реализују удружења-организације особа са инвалидитетом у области социјалне заштите и заштите особа са инвалидитетом број: 242-3/2025-07 од 05.02.2025.године, Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, на седници одржаној дана 17.04.2025.године, утврђује

**ЛИСТУ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА**

**I** Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом утврђује Листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2025.години, предлаже доделу средстава за 23 предлога програма и то:

1. **Организација за заштиту права и подршку особама са инвалидитетом „Из Круга“ Ниш**, са укупним бројем бодова **240** и предложеним износом средстава од **1.300.000,00** динара

2. **Нишко удружење студената са хендикепом**, са укупним бројем бодова **240** и предложеним износом средстава од **1.300.000,00** динара;

3. **Градска организација глувих и наглувих Ниш**, са укупним бројем бодова **240** и предложеним износом средстава од **1.300.000,00** динара;.

4. **Удружење оболелих од мултипле склерозе Округа Ниш**, са укупним бројем бодова **230** и предложеним износом средстава од **1.250.000,00** динара;

5. **Удружење са менталним инвалидитетом Ниш**, са укупним бројем бодова **220** и предложеним износом средстава од **1.200.000,00** динара;

6. **Градско удружење церебралне и дечије парализе Ниш**, са укупним бројем бодова **220** и предложеним износом средстава од **1.200.000,00** динара;

7. **Међуопштинска организација Савеза слепих Србије Ниш**, са укупним бројем бодова **220** и предложеним износом средстава од **1.200.000,00** динара;

8. **Удружење дистрофичара Ниш**, са укупним бројем бодова **220** и предложеним износом средстава од **1.200.000,00** динара;

9. **Удружење особа са инвалидитетом „Драгана Родић - Ниш**, са укупним бројем бодова **210** и предложеним износом средстава од **1.150.000,00** динара;

10. **Удружење параплегичара Нишавског Округа (УПНО-Ниш)**, са укупним бројем бодова **210** и предложеним износом средстава од **1.150.000,00** динара;

11. **Удружење инвалида рада Града Ниша**, са укупним бројем бодова **210**  и предложеним износом средстава од **1.150.000,00** динара;

12. **Удружење за помоћ особама са L.Down sindromom, Ниш**, са укупним бројем бодова **200** и предложеним износом средстава од **1.100.000,00** динара;

13. **Градско удружење за помоћ особама са аутизмом Ниш**, са укупним бројем бодова **190** и предложеним износом средстава од **950.000,00** динара;

14. **Удружење оболелих од рака и особа са стомом „НИЛКО“ Ниш**, са укупним бројем бодова **170** и предложеним износом средстава од **750.000,00** динара;

15. **Центар за самостални живот особа са инвалидитетом Ниша**, са укупним бројем бодова **160** и предложеним износом средстава од **700.000,00** динара;

16. **Градска организација цивилних инвалида рата Ниш**, са укупним бројем бодова **160** и предложеним износом средстава од **700.000,00** динара;

17. **Удружење особа због ампутација и повреда на раду, Ниш**, са укупним бројем бодова **150** и предложеним износом средстава од **550.000,00** динара;

18. **Невладина организација "Дан**", са укупним бројем бодова **140** и предложеним износом средстава од **450.000,00** динара;

19. **Центар за модернизацију друштва и трансформацију локалне заједнице** са укупним бројем бодова **130** и предложеним износом средстава од **400.000,00** динара;

20. **Удружење за развој грађанског друштва и оснаживање младих и инвалидних лица „Е-Центар“**, са укупним бројем бодова **130** и предложеним износом средстава од **400.000,00** динара;

21**. Удружење жена оболелих и лечених од рака дојке „Будите уз нас“** са укупним бројем бодова **120** и предложеним износом средстава од **200.000,00** динара;

22. **Удружење Звуци срца Ниш** са укупним бројем бодова **120** и предложеним износом средстава од **200.000,00** динара;

23. **Caritas Ниш** са укупним бројем бодова **120** и предложеним износом средстава од **200.000,00** динара;

**II** Листу вредновања и рангирања програма објавити на званичној интернет страници Града Ниша.

Листу вредновања и рангирања програма доставити Градоначелнику Града Ниша, координатору Комисије за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом и Градској управи за социјалну и породичну заштиту, образовање, културу и спорт.

**III** Учесници имају право увида у поднете пријаве и приложену документацију у року од 3 (три) радна дана од дана објављивања Листе.

Учесници Конкурса за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2025. години имају право приговора у року од 8 (осам) дана од дана њеног објављивања на званичној интернет страници Града Ниша.

**IV** Одлуку о приговору Комисија доноси у року од 15 дана од дана његовог пријема.

**О б р а з л о ж е њ е**

Чланом 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018) прописано је да Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава, утврђује Комисија. Листа се објављује обавезно на званичној интернет страници надлежног органа. Учесници имају право увида у поднете пријаве и приложену документацију у року од 3 радна дана од дана објављивања Листе. На Листу вредновања и рангирања пријављених програма, учесници конкурса имају право приговора у року од осам дана од дана њеног објављивања. Одлуку о приговору Комисија доноси у року од 15 дана од дана његовог пријема. Одлука се објављује на званичној интернет страници Града Ниша.

Градоначелник Града Ниша расписао је Конкурс за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2025. години, који је објављен 10.02.2025.године.

По Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2025. години, поднетo је укупно 23 пријава. 23 пријаве су достављене у року који је одређен огласом о јавном конкурсу, 23 пријављена удружења-организација имају право учешћа на конкурсу, пријаве наведених удружења-организација се односе на предметни конкурс и у питању су пријаве са потпуном документацијом.

У складу са чланом 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења и чланом 26. Пословника о раду Комисије за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, Комисија је утврдила листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2025.години.

На листу вредновања и рангирања пријављених програма, благовремени приговор је уложила Организација за заштиту права и подршку особама са инвалидитетом „Из круга Ниш“. Комисија је размотрила приговор и на седници 17.04.2025.године, уважила приговор и утврдила нову листу вредновања и рангирања пријављених програма.

Број: 242-31/2025-07

Датум: 17.04.2025. године

**КОМИСИЈА ЗА СПРОВОЂЕЊЕ**

**КОНКУРСА ЗА ИЗБОР ПРОГРАМА ОД ЈАВНОГ ИНТЕРЕСА**

**КОЈЕ РЕАЛИЗУЈУ УДРУЖЕЊА –ОРГАНИЗАЦИЈЕ ОСОБА СА ИНВАЛИДИТЕТОМ У ОБЛАСТИ СОЦИЈАЛНЕ ЗАШТИТЕ И ЗАШТИТЕ ОСОБА СА ИНВАЛИДИТЕТОМ**

**Председник**

**Данијела Николић**